নিজস্ব প্রতিবেদক: ২০২০ সালের মধ্যে চট্টগ্রাম বন্দরের বে টার্মিনাল ও পতেঙ্গা কনটেইনার টার্মিনাল অপারেশনে যাবে জানিয়েছেন নৌ পরিবহনমন্ত্রী শাজাহান খান। সকালে চট্টগ্রাম বন্দরে রেলমাউন্টেন্ড গ্যান্টি ক্রেনসহ বেশ কয়েকটি প্রকল্পের উদ্বোধনী অনুষ্ঠানে এ কথা বলেন তিনি। মন্ত্রী আরো বলেন, এখন বিশ্বের ১০০ কনটেইনার পোর্টের মধ্যে চট্টগ্রাম ৭১ নম্বরে উন্নীত হয়েছে। আগামীতে ১০ নম্বরের মধ্যে আনতে কাজ করা হচ্ছে। এসময় বন্দর চেয়ারম্যান কমডোর জুলফিকার আজিজসহ অন্যান্যরা উপস্থিত ছিলেন।